CELEX: C2004/284/57
Language: fi
Date: 2004-11-20 00:00:00
Title: Asia T-392/04: Gagliardi Salvatoren 24.9.2004 sisämarkkinoiden harmonisointivirastoa (tavaramerkit ja mallit) vastaan nostama kanne

20.11.2004   
            
            
               FI
            
            
               Euroopan unionin virallinen lehti
            
            
               C 284/29
            
         Gagliardi Salvatoren 24.9.2004 sisämarkkinoiden harmonisointivirastoa (tavaramerkit ja mallit) vastaan nostama kanne
   (Asia T-392/04)
   (2004/C 284/57)
   Oikeudenkäyntikieli: italia
   Gagliardi Salvatore, joka omistaa samannimisen yrityksen, on nostanut 24.9.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan. Kantajan edustajina ovat asianajajat Alex Schmitt, professori Paolo Bivati ja Sandro Corona.
   Valituslautakunnan käsittelyssä vastapuolena oli Norma Lebensmittelfilialbetrieb GmbH & Co. KG. -niminen yhtiö.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa 15.6.2004 tehdyn OHMI:n neljännen valituslautakunnan päätöksen (asia R 0154/2002-4);
            
         
               —
            
            
               velvoittaa työjärjestyksen 87 artiklan nojalla hävinneen osapuolen (OHMI, siltä osin kuin sen katsotaan olevan vastuussa muun muassa siksi, että se on mennyt pidemmälle kuin mitä sille tehdyssä valituksessa vaadittiin) korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               Yhteisön tavaramerkin hakija:
            
            
               Kantaja
            
         
               Haettu tavaramerkki:
            
            
               Kuviomerkki MANU — Rekisteröintihakemus nro 1.021.690, luokkiin 18, 24 ja 25 kuuluvia useita tavaroita varten.
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               Norma Lebensmittelfilialbetrieb GmbH & Co.KG. -niminen yhtiö.
            
         
               Tavaramerkki- tai merkkioikeus, johon väitemenettelyssä on vedottu:
            
            
               Saksalainen sanamerkki MANOU, joka on myönnetty luokkaan 25 (vaatteet, jalkineet, hatut) kuuluville tavaroille.
            
         
               Väiteosaston ratkaisu:
            
            
               Väitteen hylkääminen.
            
         
               Valituslautakunnan ratkaisu:
            
            
               Valituksen hyväksyminen ja rekisteröintihakemuksen hylkääminen.
            
         
               Kanneperusteet:
            
            
               Yhteisön tavaramerkistä annetun asetuksen (EY) N:o 40/94 8 artiklan 1 kohdan b alakohdan virheellinen soveltaminen. Kantaja väittää myös, että riidanalainen päätös on virheellinen, koska siinä mennään valituksessa vaadittua pidemmälle, koska se hylkäsi rekisteröintihakemuksen myös luokkiin 18 ja 24 kuuluvien tavaroiden osalta, vaikka nämä eivät selvästikään olleet koskaan valituksen kohteena, samoin kuin luokkaan 25 kuuluvien muiden tavaroiden kuin vaatteiden osalta, vaikka vain nämä viimeksi mainitut tavarat olivat valituksen kohteena.